MAKRO โบรกชี้ครึ่งหลังโตแกร่ง! Q4 กำไรนิวไฮ รับศก.ฟื้น-คาดหวังผนึกโลตัสส์ หนุนยอดขายพุ่ง
MAKRO โบรกชี้ครึ่งปีหลังโตแกร่ง! ไตรมาส 4/65 กำไรนิวไฮ รับเศรษฐกิจฟื้น-คาดหวังผนึกโลตัสส์ หนุนยอดขายพุ่ง จับตาปีหน้ากำไรทะลุ 1.5 หมื่นล้าน แนะซื้อเป้า 43 บาท
MAKRO โบรกชี้ครึ่งปีหลังโตแกร่ง! ไตรมาส 4/65 กำไรนิวไฮ รับเศรษฐกิจฟื้น-คาดหวังผนึกโลตัสส์ หนุนยอดขายพุ่ง แนะซื้อเป้า 43 บาท
17 ส.ค. 2565

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้(17 ส.ค.65) ว่า บริษัท สยามแม็คโคร จำกัด (มหาชน)  หรือ MAKRO ราคาเป้าหมาย 43.00 บาท เป็นปีแห่งการปรับโครงสร้างทั้งรีแบรนด์, ค่าใช้จ่าย IT , การเงิน และการรวม LOTUS ภายใต้เศรษฐกิจทยอยฟื้นตัว ทำให้แนวโน้มระยะสั้นครึ่งหลังปี 2565 คาดยังดีและเริ่มฟื้นตัว เพิ่มทั้งเทียบช่วงเดียวกันของปีก่อน,และเทียบครึ่งแรกปี 2565
โดย SSSG ก.ค. ดีขึ้นโดยค้าส่ง บวก 7-8% เทียบช่วงเดียวกันของปีก่อน(ใกล้เคียงไตรมาส 2/65) และค้าปลีก SSSG กลับมาบวกจากติดลบไตรมาส 2/65 และคาดกำไรจะสูงสุดในไตรมาส 4/2565 และคาดหวัง ‘ซินเนอร์ยี’ กับ โลตัสส์  ทยอยเห็นผล (เป้าลดค่าใช้จ่าย 2.7 พันล้าน ในปี 2566) คาดหนุนกำไรปี 2566 ฟื้นแรง 1.5 หมื่นล้านบาท โต 73 %เทียบช่วงเดียวกันของปีก่อน
ด้าน Valuation: หุ้นซื้อขายบน PER23F ที่ 23 เท่า ต่ำกว่าค่าเฉลี่ย 30 เท่า และมองหุ้นเป็นโซนสะสมที่ดี และราคา Laggard กลุ่ม โดยราคาหุ้นตั้งแต่ต้นปีจนถึงปัจจุบันลดลง 18% เทียบกลุ่มลดลง 4.5%